CELEX: 32019R1889
Language: lt
Date: 2019-11-11 00:00:00
Title: Tarybos Reglamentas (ES) 2019/1889 2019 m. lapkričio 11 d. kuriuo iš dalies keičiamas Reglamentas (ES) 2017/2063 dėl ribojamųjų priemonių atsižvelgiant į padėtį Venesueloje

12.11.2019   
               
               
                  LT
               
               
                  Europos Sąjungos oficialusis leidinys
               
               
                  L 291/1
               
            
         TARYBOS REGLAMENTAS (ES) 2019/1889
         2019 m. lapkričio 11 d.
         kuriuo iš dalies keičiamas Reglamentas (ES) 2017/2063 dėl ribojamųjų priemonių atsižvelgiant į padėtį Venesueloje
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 215 straipsnį,
         atsižvelgdama į 2017 m. lapkričio 13 d. Tarybos sprendimą (BUSP) 2017/2074 dėl ribojamųjų priemonių atsižvelgiant į padėtį Venesueloje (1),
         atsižvelgdama į bendrą Sąjungos vyriausiojo įgaliotinio užsienio reikalams ir saugumo politikai ir Europos Komisijos pasiūlymą,
         kadangi:
         
                     (1)
                  
                  
                     Tarybos reglamentu (ES) 2017/2063 (2) įgyvendinamos kelios Sprendimu (BUSP) 2017/2074 nustatytos ribojamosios priemonės;
                  
               
                     (2)
                  
                  
                     2019 m. lapkričio 11 d. Taryba priėmė Sprendimą (BUSP) 2019/1893 (3), kuriuo iš dalies pakeistas Sprendimas (BUSP) 2017/2074 įtraukiant straipsnį dėl Tarybos ir vyriausiojo įgaliotinio tvarkomų asmens duomenų;
                  
               
                     (3)
                  
                  
                     įgyvendinant Reglamentą (ES) 2017/2063 ir siekiant užtikrinti kuo didesnį teisinį tikrumą Sąjungoje, fizinių ir juridinių asmenų, subjektų ir organizacijų, kurių lėšos ir ekonominiai ištekliai pagal tą reglamentą yra įšaldyti, vardai, pavardės, pavadinimai ir kiti su jais susiję duomenys turėtų būti skelbiami viešai. Tvarkant asmens duomenis turi būti laikomasi Europos Parlamento ir Tarybos reglamentų (ES) 2016/679 (4) ir (ES) 2018/1725 (5);
                  
               
                     (4)
                  
                  
                     todėl Reglamentas (ES) 2017/2063 turėtų būti atitinkamai iš dalies pakeistas,
                  
               PRIĖMĖ ŠĮ REGLAMENTĄ:
         
            1 straipsnis
            Reglamente (ES) 2017/2063 įterpiamas šis straipsnis:
            „18a straipsnis
            
            
                        1.
                     
                     
                        Taryba, Komisija ir Sąjungos vyriausiasis įgaliotinis užsienio reikalams ir saugumo politikai (toliau – vyriausiasis įgaliotinis), vykdydami savo užduotis pagal šį reglamentą, gali tvarkyti asmens duomenis. Tos užduotys yra:
                        
                                    a)
                                 
                                 
                                    Tarybos atveju: rengti ir atlikti IV ir V priedų pakeitimus;
                                 
                              
                                    b)
                                 
                                 
                                    vyriausiojo įgaliotinio atveju: rengti IV ir V priedų pakeitimus;
                                 
                              
                                    c)
                                 
                                 
                                    Komisijos atveju:
                                    
                                                i)
                                             
                                             
                                                įtraukti IV ir V priedų turinį į elektroninį konsoliduotą asmenų, grupių ir subjektų, kuriems taikomos Sąjungos finansinės ribojamosios priemonės, sąrašą, ir interaktyvų sankcijų žemėlapį, kurie abu skelbiami viešai;
                                             
                                          
                                                ii)
                                             
                                             
                                                tvarkyti informaciją apie pagal šį reglamentą priimtų priemonių poveikį, pavyzdžiui, įšaldytų lėšų vertę ir informaciją apie kompetentingų institucijų išduotus leidimus.
                                             
                                          
                              
                  
                        2.
                     
                     
                        Kai taikytina, Taryba, Komisija ir vyriausiasis įgaliotinis gali tvarkyti atitinkamus duomenis, susijusius su į sąrašą įtrauktų fizinių asmenų įvykdytomis nusikalstamomis veikomis ir tokių asmenų teistumu arba tokiems asmenims taikomomis saugumo priemonėmis, tik tiek, kiek toks tvarkymas yra būtinas IV ir V priedams parengti.
                     
                  
                        3.
                     
                     
                        Šio reglamento tikslais Taryba, šio reglamento III priede nurodyta Komisijos tarnyba ir vyriausiasis įgaliotinis paskiriami duomenų valdytojais, kaip apibrėžta Europos Parlamento ir Tarybos reglamento (ES) 2018/1725 (*1) 3 straipsnio 8 punkte, siekiant užtikrinti, kad atitinkami fiziniai asmenys galėtų naudotis savo teisėmis pagal Reglamentą (ES) 2018/1725.
                     
                  
         
            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. lapkričio 11 d.
            
               
                  Tarybos vardu
               
               
                  Pirmininkas
               
               F. MOGHERINI
            
         
         
            (1)  OL L 295, 2017 11 14, p. 60.
         
            (2)  2017 m. lapkričio 13 d. Tarybos reglamentas (ES) 2017/2063 dėl ribojamųjų priemonių atsižvelgiant į padėtį Venesueloje (OL L 295, 2017 11 14, p. 21).
         
            (3)  2019 m. lapkričio 11 d. Tarybos sprendimas (BUSP) 2019/1893, kuriuo iš dalies keičiamas Sprendimas (BUSP) 2017/2074 dėl ribojamųjų priemonių atsižvelgiant į padėtį Venesueloje (žr. šio Oficialiojo leidinio p. 42).
         
            (4)  2016 m. balandžio 27 d. Europos Parlamento ir Tarybos reglamentas (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas (OL L 119, 2016 5 4, p. 1).
         
            (5)  2018 m. spalio 23 d. Europos Parlamento ir Tarybos reglamentas (ES) 2018/1725 dėl fizinių asmenų apsaugos Sąjungos institucijoms, organams, tarnyboms ir agentūroms tvarkant asmens duomenis ir dėl laisvo tokių duomenų judėjimo, kuriuo panaikinamas Reglamentas (EB) Nr. 45/2001 ir Sprendimas Nr. 1247/2002/EB (OL L 295, 2018 11 21, p. 39).